text: Gudenåen har tryk på for tiden
  15 december 2017 kl. 14.27
  Danmarks længste vandstrækning er midlertidigt tilbage i sin oprindelige kraftfulde styrke.
  Hvis du vil opleve Danmarks længste vandløb, Gudenåen, i al sin oprindelige vandkraft og vælde, så er det nu, du skal tage et smut til åen med det gudelige navn, der siden oldtiden og næsten op i vor tid var en af Jyllands centrale færdselsårer. 
  Lige nu fosser vandet uhindret i sit oprindelige åleje fra Bredvad Sø, gennem Træden Skov og under den genfundne bro. Der er det oppe på et tryk på antageligt 10.000 liter vand eller mere i sekundet.  
  Årsagen er, at Naturstyrelsen er i gang med at reparere turbineanlægget inde på Vestbirk Vandkraftværk. Derfor kan vandet ikke passerede gennem det. Der ventes det tilbage, når et styreleje i turbineanlægget er repareret i slutningen af januar. 
  Hør et klip med dritfsleder Per Kristensen fra Naturstyrelsen Søhøjlandet her:
  
  
  Baggrund:
  Gudenåen er Danmarks længste vandstrækning fra vandet pibler op af jorden i Tinnet Krat nord for Tørring til det løber ud i Randers Fjord 150 km. derfra.   Den løber gennem byerne Ry, Silkeborg, Bjerringbro, Langå og Randers.  Gudenå betyder ”den til guderne indviede”.     Vestbirk Vandkraftværk blev sat i drift i 1924. I dag er det et arbejdende museum, som producerer 2 GWh om året.Siden 1979 har det været ejet af Naturstyrelsen.
  
  